《贺新郎 忆鹤》
宋代·刘之才

苍藓粘溪路。帐山君、翛然羽化，梦魂何许。曾约秋云萦客袖，舞傍吟皋砚坞。

矫清唳、裂穿云宇。江碧空濛无处问，问孤山、梅底人知否。

烟夜永，耿心语。

瑶华一去成幽阻。倚修篁、抱琴愁绝，天寒日暮。城郭悲歌华表恨，此事销凝千古。

有招隐、小山能赋。蕙帐空兮谁夜怨，算课骚、读易俱凄楚。

步深窈，堕松露。